کسی علم کی سب سے بڑی خدمت اس کی اشاعت اور تعلیم ہوتی ہے،حضرت انسؓ اس باب میں اکثر صحابہ میں پیش پیش ہیں انھوں نے اس متعدی اور اہتمام سے نشر حدیث کی خدمت ادا کی ہے جس سے زیادہ مشکل ہے اور انھوں نے تمام عمر اس دائرہ تعلیم حدیث سے باہر قدم نہ نکالا ، جس زمانہ میں تمام صحابہ میدان جنگ میں مصروف جہاد تھے ، رسول اللہ ﷺ کا خاص خادم جامع بصرہ میں دنیا سے الگ قال رسول اللہ کا نغمہ خلائق کو سنا رہا تھا ، توسیع علم کا حال شاگردوں کی تعداد سے معلوم ہوتا ہے،حضرت انسؓ کے حلقۂ درس میں مکہ معظمہ ، مدینہ منورہ ، کوفہ ، بصرہ اور شام کے طلبہ شامل تھے ، جس طرح ظاہری اور صلبی اولاد کی کثرت کے لحاظ سے وہ خوش قسمت تھے اسی طرح معنوی اولاد کی بہتات میں ان کا پلہ بہت بھاری تھا ۔
Entity: بصرہ — Type: /location/city, /location